देहरादून: गांधी जयंती, प्रधानमंत्री के जन्मदिन या स्वच्छ भारत अभियान के तहत शहरभर में झाड़ू लेकर ‘स्वच्छता का पैगाम’ देने वाले राजनेता और स्वयं सेवी संस्थाओं के चेहरे आजकल गायब हैं। शहर आज गंदगी और कूड़े की भेंट चढ़ा हुआ है लेकिन उपरोक्त में से कोई बाहर निकलने की जहमत नहीं उठा रहा। दिन विशेष पर झाड़ू थामने वाले ये फेसबुकिया और व्हाट्सअप चेहरे आज क्यों झाड़ू नहीं थाम रहे, सवाल सोचनीय है। केवल आर्थिक मदद हासिल करने को दिखावा करने वाले इन ‘चेहरों’ को कर्तव्य का संदेश देने दून की जनता जरूर सड़कों पर उतर आई है।